Првенство Јужне Америке у фудбалу 1919.
Првенство Јужне Америке 1919. је било треће издање овог такмичења, сада познатог по имену Копа Америка. Турнир је одржан у Рио де Жанеироу, Бразил од 11. маја до 29. маја 1919. године. Домаћин, репрезентација Бразила, је освојила своју прву титулу победом против репрезентације Уругваја у задњој утакмици такмичења. Титулу најбољег стрелца су поделили два Бразилца Артур Фрајнрајх и Неко са по 4 постигнута гола.